Hvordan dulmer vi nerverne? Jeg kan ikke, for jeg har aldrig følt dem.
Lad os tage et shot.
- Ja. - Ja.
Jeg har brug for det shot.
- Skål. - Lad os give den gas.
Skål for vores hårde slid,
så alle ser indsatsen, vi har lagt i det i dage, uger og måneder.
Siden jeg var barn, har folk sagt til mig: "Karol, den drøm er ikke noget for dig."
Ifølge dem var det den forkerte genre.
Jeg kom fra den forkerte del af verden.
Men hvad hvis jeg holdt op med at se de ting som forhindringer
og gjorde dem til min største styrke?
KAROL G: TOMORROW WAS BEAUTIFUL
Jeg var ensom som en herreløs hund
Jeg ville udfylde det tomrum For jeg havde ikke dig
Nej
En dag elskede du mig Så gjorde du ikke
Jeg forstår det ikke
Jeg forsøger at bevare min forstand
Men her holder jeg sammen på mig selv
Jeg går på et reb og ser afgrunden
Du er årsagen til mine vrangforestillinger
Sig til din partner Jeg ikke misunder hende
For det gør ikke ondt nu
Det, der brændte, er nu varmt
Jeg husker, jeg talte med månen Og bad solen om
At de skulle give mig Min første kærlighed tilbage
Den søvnløse nat Blev jeg venner med alkohol
Men ikke for at glemme dig
Syng til!
Siden jeg gjorde det
Det var sort og hvidt Det begyndte at tage farve
Og derfor understreger jeg At du var sent på den
Båden sejlede for længe siden
Og jeg kastede med dine briller Og også stellet
Nu fester jeg om aftenen Og græder ikke længere
Og hvis jeg faldt nemt Rejser jeg mig nemmere op
Jeg er klar. Hvornår starter vi?
Kom, min pige!
- Trommen... - Med trommen, så det lyder godt.
1. JANUAR 1996
Nej, det kan vi ikke.
Fabio på guacharaca.
Juan Guillermo på trommer.
Og pigen er sangeren!
En, to, tre.
Dans!
Musik kom ind i vores liv via min fars familie.
Min far og mine onkler synger alle sammen.
Alle mine minder fra min barndom
er relateret til drømmen om at være sanger.
Jeg lavede det, jeg ser som mit formål i denne verden,
nemlig sang og musik.
Vi kalder Karol G op på scenen!
En ung sanger fra Antioquia,
der får debut i dag på colombiansk tv.
Jeg har haft mulighed for at synge flere steder,
men aldrig foran så enormt et publikum.
Hvordan bliver jeg en artist, der transcenderer?
Det mål har jeg arbejdet på i 16 år.
At få folk til at lytte til min musik, når jeg er borte.
At være uforglemmelig.
Det er ingen hemmelighed, vi sjældent ser kvinder synge reggaeton.
eller urbanmusik.
Der er et stigma om, at urbanmusik er for mænd.
Så de ser en kvinde, og i starten sagde radiostationerne:
"Nej, det er for mænd."
Og jeg spurgte: "Hvorfor?"
Jeg føler, at jeg nærmer mig det mål.
Karol G!
BEDSTE NYE ARTIST
Men lykke handler ikke kun om afspilninger eller seertal.
De bedste fans.
Alle kunne se, at det var et af de bedste øjeblikke i min karriere.
Men indvendigt følte jeg, at jeg mistede mit sande jeg.
Kærlighed kan gøre dig til den lykkeligste person i verden,
men samtidigt også ødelægge dig,
dine drømme, alle dine omgivelser.
Alt, hvad du er.
Da jeg var lille og lyttede til en sang i radioen,
forvandlede jeg mig straks.
En sang gav mig muligheden for at drømme og føle.
Se mig selv og visualisere mig selv.
Derfor laver jeg musik.
Jeg har stadig meget, jeg skal gøre, men hvis jeg havde fået succes tidligere,
var jeg måske ikke så forberedt og var gået glip af mange muligheder.
Lad, som om det er en hitsang.
PRODUCER
Det lykkedes. Du har allerede gjort det.
Seksten års hårdt arbejde
styrkede virkelig mit sind, mit hjerte og min vision.
Så når jeg indser, hvordan det føles at have et monsterhit som dette,
kan jeg kontrollere det. For det kan nemt være omvendt.
Jeg elsker det. Især når du siger: "Shakira, Shakira."
JESSICA GIRALDO SØSTER/MANAGER
- Jeg håber, hun vil synes om det. - Det vil hun.
Jeg skriver til hende nu.
Jeg skriver: "Ring, når du kan."
SHAKIRA OG KAROL G
Jeg fik mulighed for at tale med hende.
Hun fortalte mig personlige ting.
Alt gav mere mening. Jeg tænkte: "Det er sangen."
Det var meget giftigt, da jeg forlod mit tidligere forhold. Meget svært.
Jeg plejede at vågne op med følelsen af, jeg skulle dø.
Som person følte jeg mig værdiløs.
Jeg kunne ikke se succes eller storhed.
Jeg følte, det var noget, jeg ikke ville kunne undslippe
eller overkomme.
Du lider konstant.
Du lider på grund af noget,
og du vil ikke væk fra det for at undgå lidelsen.
Og det var sgu et mareridt.
Det var et helvede.
Der kom én god ting ud af det, nemlig at jeg gennem mine sange
kunne tale på vegne af mange personer,
som ikke ved, hvordan de kan udtrykke sig selv.
Fortæl din nye pige
At jeg ikke konkurrerer...
Igen.
At jeg ikke konkurrerer om mænd
"Jeg vil tale om det her, og det og det og det."
Og jeg skrev og skrev i studiet for at få lettet mit hjerte.
Mit liv blev bedre
Du er ikke længere velkommen her
Jeg så din kæreste Gå efter mig
Jeg bliver ikke vred Jeg griner bare
Jeg har ikke tid Til det, der intet giver mig
Jeg ændrede retning Og tjente penge i spandevis
KEITYN PRODUCER
Fylder min konto, showene Parkeringen og passet
Nu er jeg mere hårdfør
Nu vil du tilbage, det kan man se
Vi lavede en masse musik.
Og "TQG" blev født.
Hør det lige.
SHAKIRA SENDER SIN VOKAL TIL "TQG"
- Ja. - Hvordan...
- Ja. - Der.
Hører du? Den tredje.
Hendes stemme er fantastisk, ikke?
Da jeg lyttede til det i bilen, græd jeg næsten.
Den vokal var virkelig utrolig.
OPTAGELSE AF "TQG"-MUSIKVIDEOEN
Hvor cool!
Er du okay?
Flere personer fra mit hold.
- Hvordan går det? - Hej.
- Er vi klar? - Ja.
Lad os gøre det. Jeg elskede det.
Karol, hvor er vi?
Vi optager videoen til "TQG" i Barcelona.
Klokken er 3.30 om natten på optagelsernes andendag.
Hvor fedt. Det er flot.
Den optræden er fantastisk. Jeg elsker det.
- Vi ses. - Min skat.
Tak for alt.
Du har ingen anelse om, hvor meget det her betyder for mig.
Tusind tak.
Team, mange tak for indsatsen. Tak for alt.
- Jeg elsker jer! Tak! - Tak!
Processen med at lave det her album tog mig omkring to år.
Det er min karrieres mest ærlige album,
fordi gennem sange fortæller det en personlig historie, jeg gennemlevede.
"Mañana será bonito" var bare et mantra,
som jeg længe gentog for mig selv.
"Tingene er ikke okay,
men i morgen er en ny dag og mulighed, og den bliver smuk."
Giv mig tid
Jeg er ikke på mit bedste
Men jeg forbedrer mig lidt efter lidt, ja
I dag er jeg nede
Men jeg ved At morgendagen bliver smukkere
Anderledes
En anden stemning
Et andet miljø
I dag er jeg i minus 20
Men mit folk genoplader mig
Og mens mit hjerte heler
Tager jeg i dag ud til havet Og udnytter solen
Man må godt være nede Det er normalt...
To uger før udgivelsen af albummet var jeg syg og kastede op
og havde dårlig mave.
For det var sange, der talte om mig.
Jeg havde aldrig tiltro til det albums storhed.
Det var et meget personligt album.
Morgendagen bliver smukkere
Præcis.
Vi gør det bare... sådan.
Hvad laver du?
Jeg tænker bare på livet. Og projektet.
Lad os se.
Vi er i Ibiza, hvor vi færdiggør albummet.
Mañana Será Bonito.
TO UGER EFTER UDGIVELSEN SYNGER KAROL SANGE FRA ALBUMMET LIVE
Lad os begynde med en af de nye sange.
Vi begynder med et omkvæd. Lad os se, om I kender det.
Højere!
Skat!
Spil ikke den sang for mig,
når jeg er fuld, røvhul!
Den første aften råbte folk: "Den sang, den sang."
"Kender I allerede den?"
Og jeg sang a cappella, for jeg havde ikke øvet med bandet.
Tredje dag sang jeg næsten hele albummet, og de kendte sangene.
Hvordan?
Sangene handler om hendes oplevelser, ting, hun har været igennem.
Og vi relaterer til dem,
for de sange er dagligdagen for mange mennesker.
Men?
JEG FANDT DET!
Hun hjalp mig igennem en hård tid efter mit brud.
Vi har gode og dårlige dage, men i morgen bliver smuk, som hun siger.
Hun giver os følelsen af, at vi er stærke nok på egen hånd.
Kvinder er stærke.
Har du et øjeblik til en snak?
For du er nu den første artist på førstepladsen
på Billboard-listerne.
Skat!
Se!
Kun to latinamerikanske artister har gjort det.
Hvem?
J.Lo med sit engelske album og Selena med sit engelske album.
Jeg fatter ikke, at jeg deler noget med Selena!
Hvor er det sejt!
Syng!
Tillykke, skat, med alt det, der sker for os, elskede.
Men ved du hvad? Du fortjener det hele, skat.
Du har slidt for det.
Men en dag er vi ikke nummer et i verden.
Men det skal du gøre dig klar til, søde, for det skete for alle, for dine idoler.
Alle de store artister i verden vil gennemgå den samme ting.
Jeg elsker dig, far. Tak for alt. Jeg elsker dig.
- Jeg elsker dig. Vi ses. - Vi ses.
Min far er altid et skridt foran alt.
Hele livet har han forberedt mig på det her. Og for første gang...
Min far havde aldrig fortalt mig det.
For første gang bad min far mig om at gøre mig klar
til den tid, vi ikke er nummer et.
Jeg sagde til teamet: "Jeg har en idé. Lad os tage på en stadionturné."
Den første stadionturné nogensinde for en latinamerikansk artist.
En af mine managere sagde: "Vi har lige afsluttet en arenaturné.
Hvem kommer på stadions?
De så dig optræde sidste år."
Det ville tage os et eller to år at forberede en stadionturné.
Du har knoklet for det her.
Selvfølgelig.
Du har virkelig knoklet,
og du har arbejdet på det her album i over et år. Gode ting tager tid.
Et legendarisk album uden en turné?
Det kan jeg ikke forstå.
Undskyld.
- Jeg er stolt af dig. - Tak.
Og din fremtid? Hvor ser du dig selv om ti, elleve år?
Når jeg bliver voksen, vil jeg være sanger.
Ligesom hvem? Hvem er dit idol?
- Thalía. - Hvad synger hun? Nævn en sang.
- "Piel Morena." - Hvordan lyder den?
Du er...
Jeg så talent i Carolina, siden hun var helt lille.
Hun elskede musik.
Hun fandt på sange om alt det, hun så.
Hun imiterede enhver sang, hun hørte.
Da jeg var 11 eller 12 år,
husker jeg, at min far sagde til mig: "Jeg har en film, du vil elske."
Selena, kom her. Kom her, skat.
- Nyder du at synge foran andre? - Ja, jeg elsker det.
Du kan mærke dem, når du synger.
Skøn følelse.
Du skal være den, du er.
Hun begyndte derhjemme med sine søskende, sin familie, sin far.
Hun slog dem, der sagde, det ikke var hendes genre,
at det var for mænd. Hun gav alt med sin entusiasme og begejstring.
Efter jeg så den film og hende,
blev mit ønske om at blive sanger meget stærkere.
Hvem drømte ikke om at blive musikstjerne som lille? Nærmest ingen.
Det gode at, at her på Factor XS
kan alle talentfulde colombianske børn på mellem otte og 15 år
gøre drømmen til virkelighed.
Jeg husker, at jeg begyndte at se reklamer for et show ved navn El Factor XS på tv.
Min far gjorde alt, og han kom hjem med nummeret
og sagde: "I morgen skal vi til audition." Jeg sagde: "Jeg vil ikke."
Jeg ville virkelig ikke.
- Er du nervøs, Carolina? - Meget.
Vi var 11.
Og ud af de 11 valgte de seks, og jeg blev elimineret.
Mine forældre var triste over det, men jeg var barn og var ligeglad.
Pointen er, at alt begyndte der.
Jeg startede et projekt med min far.
Vi lavede et hold, hvor han og jeg spillede flere roller.
Og vi tog på ruter med et kort, og vi tog ikke kun til storbyer,
men vi stoppede i landsby efter landsby.
29. JUNI, 2003
Vi var væk i halvanden til to måneder.
Godmorgen, alle sammen.
I dag er jeg hos Mega Bogotá i Corferias,
fra 14 til 16, og jeg skriver autografer...
Der var en stor bevægelse i Medellín, og det er der stadig,
men dengang var der mange artister på vej frem med populære sange.
Det var rart, at folk lyttede til lokalt talent.
Alle indtægterne fra det hele, fra showene og det hele,
blev geninvesteret i projektet.
Show nummer et er i hus.
Nu gælder det nummer to.
Dengang købte vi ikke noget eller forkælede os selv.
Vi investerede alt i projektet.
Jeg tror på, at hårdt arbejde altid gør en forskel.
Mit motto er:
"Forskellen på det ordinære og det ekstraordinære er det ekstra."
SELVOM HENDES TEAM IKKE VAR ENIGE,
HAR KAROL BESLUTTET AT GÅ VIDERE MED SIN STADIONTURNÉ.
KAROLS TEAM HAR BYGGET EN NØJAGTIG KOPI AF SCENEN
FOR AT PERFEKTIONERE OG ØVE HVER DETALJE PÅ HENDES STADIONTURNÉ.
- Santi. - Der er ikke noget tag. Se.
Kan du forestille dig det med skyerne bagved?
I min forrige turné sang vi i arenaer med mellem ti og femten tusind personer.
Men til Mañana Será Bonito var der steder med en kapacitet på op mod 90.000.
Jeg havde aldrig følt så stort et pres.
Ja!
Vi har et enormt team, der arbejder bag kulisserne
for at skabe det mest spektakulære show.
Folk ved ikke, hvad Karol G finder på. Men hun overrasker dig altid.
Og jeg må være på mit ypperste...
Se, jeg har gåsehud.
...fysisk...
Det er mesteren!
...mentalt og følelsesmæssigt
for at kunne klare en verdensturné.
Netop. Ser du forskellen?
Med den ændring flyder luften lettere igennem.
Jeg har også en lidelse, der forårsager vægtøgning,
og det er altid blevet kritiseret.
KAROL FÅR DAGLIG BEHANDLING FOR EN HORMONEL LIDELSE,
DER PÅVIRKER HENDES INSULINNIVEAU.
Min krop... I dag vågner jeg med min sixpack og er meget slank,
og i morgen er jeg måske oppustet og hævet med en oppustet mave,
og jeg kan ikke styre det.
Jeg synes, det ser ud, som det altid gør til mine shows.
Fortæl mig, hvem jeg skal tage med, så tager jeg mit team med.
PRODUKTIONSDESIGNER
Og vi gør noget andet.
PRODUKTIONSMANAGER
Det er et stadionshow. Jeg skal skabe en ny oplevelse.
Og altid give folk mere, end de forventer.
Jeg kan ikke forklare, hvad jeg føler...
- Ja. - Jeg gør ikke fremskridt.
Og alt andet gør. Musikken er bedre, vi investerer flere penge.
Men du kommer her og kan se, at vi tilføjede nogle nye ting,
men der sker ikke noget andet nyt.
Jeg har svært ved at sove,
men den søvnmangel har også givet mig de bedste idéer.
Når jeg går i seng,
kommer de idéer til mig, og de vækker mig.
Jeg falder i søvn, og jeg gør sådan...
"Lad os gøre det sådan."
Hej, Jules. Det er mig, Caro. Se.
Det er hajen, ikke?
Lad os sige, det er scenen, og her er publikum.
Det er publikum.
Det er hajen. Jeg sidder på den.
"Bichota G" slutter, og du kommer ind under "Oki Doki."
Og jeg kommer ned i midten.
Når "Oki Doki" starter, marcherer I.
Og så står I stille på siderne, og jeg synger:
Jeg efterlod den skat, jeg havde
Jeg sagde: "Jeg har en idé. Jeg vil komme ud på en haj.
Men ikke en oppustelig en. Det skal ligne, den er lavet af stål,
fordi betydningen er meget effektiv."
Vi bevæger os frem, vi går til siderne. Så laver vi en kanon.
Så det er en kombination af ting, før mange andre ting sker.
Perfekt.
Det er vildt sejt.
- Hvor fører I mig hen i den her? - Til scenen. Når folk...
I fører mig til scenen?
Virkelig?
- Folk ser mig, når jeg går. - Må jeg komme med?
De vil kun have, det er dig!
24 TIMER FØR DEN FØRSTE KONCERT
Den er fantastisk.
Mor, hvor sejt!
MARTHA NAVARRO KAROLS MOR
Og øjnene er røde. Lyserøde.
Skat, dog. Dit hoved... Jeg ved ikke.
Der er altid en risiko. Og vi løb den risiko.
Vi sagde: "Vi går all in. Sker der noget, må vi fikse det."
Hvad sker der, når du ikke er klar?
Du gør dig klar.
Du kan ikke stoppe med noget, fordi du ikke er klar.
Du gør dig klar til at gøre det.
Jeg siger, at jeg kan starte sangen...
Jeg står her: "Bichota G, dah, dah, dah." Jeg dukker op på skærmen.
Det er AMG...
Kameraet nærmer sig.
Dah, dah, dah, billetten...
Hajen kommer ud, og jeg står her.
- Vi har ikke lys. - Hvorfor?
Der er intet sted til dem, for skærmen kan kun være der.
Der skal 20 til at flytte den. Det bliver ikke præcist.
Hvorfor forsøger vi at skabe plads her?
Okay. Når døren åbner sig...
Hvis siderne er i lyset, kan man ikke se noget bagved.
Men når du flytter alt tilbage hertil.
Vi har ikke lysene, for vi flyttede dem for liften.
Vi har ingen.
Få dem tilbage.
Vi har én dag.
KLOKKEN TRE
Jeg er bekymret for tiden.
- Nej, Travis. - Det starter nu.
- Ikke søvnig. - Hvad er klokken?
Jess!
"Mi Ex Tenía Razón"-videoen er overalt.
Hvad skete der?
PERSONLIG ASSISTENT
Hvordan kommer jeg derop?
Albummets fokus-track er en sang ved navn "Mi Ex Tenía Razón."
Vi lavede en spektakulær video. Virkelig sød.
Sangen betyder meget for hende.
Og i dag, uden vi ved hvordan, blev videoen desværre lækket.
Seriøst, folk indså, noget blev lækket.
Jeg har arbejdet på det i mange måneder.
Jeg hader sådan nogle læk, for vi gør det fantastisk,
og vi tænker på strategier og på alt, og så sker sådan noget.
Og for det andet, hvordan fanden kan sådan noget ske?
Jeg bekymrer mig stadig for meget, og jeg kan ikke koncentrere mig.
Jeg kan ikke nyde ting,
fordi jeg er for stresset og bekymret for, at noget ikke er, som det skal være.
Det er en meget særlig dag.
Vi er meget emotionelle
og samtidigt meget nervøse,
for der er vist udsolgt,
som er noget, vi drømte om, og det går i opfyldelse.
Stram op her. Endnu engang.
VOKALTRÆNER
Godt. Igen.
Rigtig fint. Igen.
Pas på ryggen!
Farvel!
- Klar? - Nej.
En del af mig går ind i en anden sindstilstand.
Jeg går derud, og jeg tænker: "Jeg er Bichota.
Det her er mit. Jeg vil gøre det godt."
Lige inden showet starter,
må jeg glemme alt det, der foregår.
Prøverne. Ting, der måske ikke er perfekte, en sang blev lækket.
Jeg overbeviser mig selv om, jeg fortjener det,
at jeg er den bedste, så jeg kan komme ud.
Og jeg får alle til at tro og mærke den samme gode energi, jeg har i hovedet,
så vi alle kommer ud på scenen med samme vibe.
Hey, Las Vegas!
Hvordan har I alle det?
Er vi her for at more os? Ja eller nej?
- Ja eller nej? - Ja!
Til det første show i Las Vegas
så jeg, at det, kameraerne filmede,
ikke var det, jeg havde drømt om.
Kameraerne under showet er meget vigtige.
Fordi på stadioner
ser 80 % af publikum showet på skærmene.
Lige nu er der intet på skærmene.
- Intet. - Hun er der.
Kan du se hende?
De kigger på skærmen ovenover.
Jeg vendte mig om.
"Ado, der er et problem med kameraerne. Hvad nu?"
Signalet kom og gik.
Jeg vendte mig om. "Ado, kvaliteten på det kamera er forkert.
Det ser sløret ud. Hvad sker der?
Der er et problem med kameraerne."
Og vi havde problemer med garderoben. Rigtig mange.
Det var frustrerende,
for det var ikke den kvalitet, jeg ønskede, folk skulle se.
Når showet er forbi, giver jeg highfives til alle og jubler.
Jeg gik ind i omklædningen og sagde: "Ring til den og den person."
Jeg var meget vred, fordi det var det første show.
Jeg glemmer det ikke, for det var hårdt. Og meget trist.
Jeg var skuffet over alle.
Jeg ved, du altid presser på og tvivler på dig selv.
Der er et par ting, vi skal fikse.
Men det er fandeme fantastisk. Du skal tro på det.
Det er noget helt andet, og det vil gøre det her storslået.
Derfor er du storslået.
Det er nemt at tvivle på det, vi laver her, fordi det er så forhastet.
Og det er lidt skørt.
Men det ved kun vi.
Det kan være bedre, og vi gør det bedre, men...
Nej, det er mig.
Jeg kan ikke forklare det, fordi hver dag prøver jeg...
Jeg vågnede i dag og sagde, at jeg elsker alt, men...
Det er mig.
Jeg kan ikke stoppe op og bare sige: "Wow."
Jeg finder et eller andet hver eneste dag.
- Altid. - Du er perfektionist.
Det skal være perfekt.
Det er som en psykisk sygdom.
Jeg kan ikke forklare det. Ikke at der sker mig noget,
men jeg ser videoerne og siger: "Nej."
I tre dage har jeg sagt til Joha: "Jeg er meget tynd.
Jeg ser tynd ud, og jeg ser ikke godt ud længere."
Alt er...
Der er aldrig... Der er aldrig noget. Jeg siger aldrig: "Hvor er det sejt."
Det er altid... I dag vågnede jeg og var i dårligt humør.
"Hvorfor lod jeg mig selv blive så tynd?"
Jeg vil spise konstant, fordi jeg føler mig tynd.
Intet virker helt rigtigt for mig.
Alting er det samme. Jeg tvivler altid på de ting, jeg laver.
Og jeg kan ikke finde nogen ro, fordi jeg vil have,
at turnéen bliver mindeværdig for alle.
Men jeg tænker: "Hvad er så mindeværdigt ved den?"
Og så begynder jeg at finde fejl i alt.
Sådan er hver dag i mit liv med alt.
Med musik, med det, jeg gør.
Med hvordan jeg taler, hvordan jeg klæder mig ud, mit udseende.
Det stinker, for en anden del af mig føler, hun gør det godt.
- Giver det mening? - Ja.
Giv mig en pause.
Ja.
Vil du sidde her?
Se!
- Jeg havde ikke set det. - Det er mit dåbsbillede.
Se lige det flow.
Det har jeg. En hat.
Du milde, jeg havde ikke set det billede.
Hvor nuttet.
Mit hår er så kort som en drengs,
fordi jeg barberede hovedet, da jeg var lille.
Den her koncert, jeg synger til,
var en stor reggaetonkoncert,
og hovedsangeren var Don Omar.
Her må jeg have været
16 eller 17 år gammel.
Se.
Det er vildt.
Jeg vil vide, hvordan du startede med at lave musik.
Jeg startede med mine kolleger, og jeg så deres udvikling,
og jeg var længere tid om det, for jeg var i en genre domineret af mænd.
Der var ikke mange kvinder.
Det, at jeg var en kvinde,
var en stor forhindring i forhold til at fremme min karriere.
SOM 16-ÅRIG TOG KAROL MED STØTTE FRA SINE FORÆLDRE
ALENE TIL BOGOTÁ FOR AT FORFØLGE SIN MUSIKDRØM.
Der var en, som sagde, han ville være min manager.
Han var en stor iværksætter.
Og han talte om et utroligt projekt, han havde til mig
og de 50.000 ting, han ville gøre med min musik.
I BOGOTÁ BEGYNDTE KAROL AT ARBEJDE MED EN NY MANAGER.
Jeg husker, jeg snart havde fødselsdag, og jeg var i Bogotá.
Den person sagde, han ville holde noget i sit hjem
for at fejre min fødselsdag, for jeg var alene uden mine forældre.
Da jeg kom hjem til ham,
og efter vi havde talt lidt,
kom han tæt på mig,
og han fortalte mig,
at han begyndte at føle noget mere specielt for mig.
Jeg var 16.
Og dengang tror jeg, han må have været 45 eller 50 år.
Det er ubehageligt at tale om.
Han sagde: "Karol, jeg er vist forelsket,
og hvis der ikke skal ske noget, så sig det nu,
fordi så vil alt det her med musikken ikke gå."
Og jeg var knust, for jeg tænkte:
"Du sætter mig i en position,
hvor mine håb og drømme er betingede."
I store industrier må kvinder desværre finde sig i forfærdelige ting.
Og ikke for at nå dertil,
for jeg kan forsikre dig om, at ingen kvinde med selvrespekt
vil tolerere misbrug bare for at få det, hun vil have.
Tænk, hvor mange piger, hvor mange kvinder og personer,
der kan relatere til det.
Jeg turde ikke sige det til mine forældre.
Jeg sagde bare, jeg ikke ville fortsætte med musikken.
Det var meget smertefuldt for min far.
Han var skuffet.
Min far og jeg holdt op med at tale i flere måneder.
KAROL VAR SKUFFET OVER MISBRUGET OG BESLUTTEDE AT DROPPE MUSIKKEN.
HUN TOG HEN FOR AT BO HOS SIN TANTE I NEW YORK
OG BEGYNDTE AT LÆSE ENGELSK OG ERHVERVSADMINISTRATION.
Selv hvis jeg gerne vil forklare,
lidt efter lidt
hvor hårdt det var...
Der findes ikke tid nok,
og jeg vil ikke kunne tale om mange af de ting, jeg vil tale om.
Fordi jeg tror, at jeg som person aldrig tillod mig selv
at huske dem eller tale om dem.
Så nej. Vi kan ikke fortsætte. Duvi, kom her.
Min makeup bliver ødelagt.
- Alt er så godt. Jeg er så glad. - Selvfølgelig.
Nej! Det er løgn. Imponerende!
Det er imponerende og fantastisk, at vi skal synge der i morgen.
Hold da kæft.
NEW YORK CITY
Da jeg tog til USA, gik jeg til psykiater i otte måneder.
Jeg græd og græd.
Når jeg vågnede, ville jeg bare sove og græde.
Sove og græde.
NATIONAL SPAREFOND
Mine drømme blev taget fra mig, og musikken skuffede mig.
Alt var blevet taget fra mig.
Jeg elsker New York, men hver gang jeg er her,
husker jeg tilbage, til da jeg kom her første gang.
Det vækker mange minder og følelser, jeg troede, jeg havde lagt bag mig.
Det er det tætteste, jeg har været på havet siden Puerto Rico.
Jeg kan godt presse mig igennem her.
Nej. Jeg ved, at du...
Jeg vil hoppe i. Skal vi hoppe i?
Da vi ankom til New York for at optræde i MetLife,
øvede jeg mig til VMAs.
Og VMA-koreografien blev lavet af Parris Goebel.
Jeg kommer bare...
- Langsomt, og bum! - Bum! Ja!
Vi arbejdede sammen for første gang.
- Jeg var vildt nervøs, men nu... - Du ser godt ud.
- Det er nemt for dig. - Måske ikke nemt, men...
Det så sådan ud, men jeg var ved at dø i indvendigt.
Jeg ville vise hende, at jeg kunne.
Jeg husker, at da vi fik tidsplanen,
sagde jeg til teamet: "Otte timer med øvelser i træk?"
Øvelse til turnéen, to udsolgte shows...
Jeg var frustreret. Fysisk var jeg ikke på 100 %.
Karol, her!
- Vi er fra MTV. - Smukt.
Jeg begav mig ud i en flod og blev lidt syg.
Jeg følte mig syg, for jeg var udmattet.
Plus, den her måde at leve på
er lidt stressende, for jeg har folk tæt på mig dagen lang.
Omkring mig og på mig.
Jeg er her, og bagefter skal jeg til noget andet.
Der er altid noget og en masse mennesker.
Altid.
Det er altid svært at finde rolige øjeblikke, hvor jeg er alene.
Og jeg tror, at jeg den dag fik et chok,
fordi det hele var for meget.
Og der sker mange ting samtidigt.
Jeg er træt, og jeg tænker bare:
"Jeg vil ikke være her."
Der var meget, der skulle bearbejdes. Og jeg kunne ikke og begyndte at græde.
Og jeg huskede tilbage på,
da jeg var i New York med min tante,
og jeg græd i sengen og sagde:
"Hvornår vil folk kende mit ansigt eller købe billetter for at komme og se mig?"
Jeg huskede, at jeg næsten opgav denne drøm.
Og selvom jeg forsøgte at holde mig væk fra musikken,
trak den mig altid tilbage.
Og jeg indså, at det her er min skæbne.
Godt gået!
Jeg ringede til min far og sagde: "Far, jeg tror,
jeg vil begynde at lave musik igen."
Min far var oppe at køre. Han sagde: "Jeg får dig ud derfra, uanset hvad."
Mine forældre gjorde en enorm økonomisk indsats
for at få mig ud af den kontrakt, jeg havde med manageren.
Og de var forgældet i flere år.
Men de gav mig en mulighed for den friske start, jeg behøvede.
Caro!
- Okay. - Hun sang lige under prøven.
Skoene til mit look. Meget sexet.
I dag skriver jeg under på mit livs største kontrakt.
Fra nu af bliver min musik udgivet af Bichota Records,
distribueret af Interscope, skatter.
Jeg er så spændt!
Det lykkedes mig at eje min musik og have eget pladeselskab.
I forhold til de største, vigtigste og mest følsomme beslutninger
er selv den mindste detalje meget vigtig for mig.
JEG ELSKER MIN INTERSCOPE-FAMILIE KAROL G
TEKNISK PRØVE
Det lød godt.
Er det den her vej?
Denne vej.
Farvel!
Jeg vil have... Når vi gør det her, vil jeg tjekke nogle specifikke ting
såsom lysene
og kameraerne.
Du efterlod dine små briller i min bil
Ja.
I Puerto Rico betyder bichote "stor kanon."
Ja.
Kvarterets boss, fyren fra narkoverdenen, den hårde fyr.
Jeg elskede selve ordet.
Og det var så stærkt, at jeg blev at spørge:
"Men hvad foregår der med en bichota? Hvem er en bichota? Hvad er en bichota?"
Svaret var: "Det ville være en kvinde.
Men en bichota findes faktisk ikke."
Jeg fortalte teamet: "Jeg har en sang ved navn 'Bichota'."
Og alles reaktion var:
"Nej, Caro. Vi kan ikke løbe risikoen."
Og jeg sagde: "Men det er ikke den bichota."
Mit team blev ved at insistere: "Det kan sangen ikke hedde.
Det vil se dårligt ud. Folk vil afvise dig."
Stop.
Og et af de kameraer skal fange alle skiltene.
"Nej, men udtrykket er stærkt."
Og jeg sagde: "Okay, folkens, jeg løber risikoen.
Sangen skal hedde Bichota."
Bichota er en, der ejer sin forretning,
en kvinde, der er visionær, den mest sexede person.
Hun er bichotaen.
Nu kalder folk mig bichota.
Det handler ikke kun om mig, men om, hvordan folk har det med det udtryk.
Hvad det vil sige at være en bichota.
Alt er rigtig fedt,
men jeg savner altså kameramændene fra sidste år.
De var mere dedikerede. De gik mere op i det.
Jeg føler, de her mennesker er her, fordi du betaler dem. Seriøst.
Min ven. Kan du se, hvorfor det er vigtigt, Travis er her?
Jeg sidder her og udfører Travis' job.
Det er ekstremt respektløst gjort af ham.
Ado, stop det. Jeg snakker med kameramanden.
Jeg mener det, jeg snakker med ham.
Jeg kan ikke klare mere.
Kan du oplyse catwalken? Hvor danserne er.
Tak.
Og kan du tænde skærmene på siderne?
Det er det, jeg ønsker.
Koreografien indebærer, at kameraet skal fange dem alle sammen
næsten hele tiden,
indtil vi kommer hertil.
Okay, kom så. Lad os gøre det.
Bum, bum, bum.
Så går du tilbage med dem.
Tik, tik, tik.
Hvert show er en mulighed for at fintune ting.
Jeg ser, at der er en mulighed for at gøre det perfekt.
Selv hvis det er næstsidste show, fikser jeg tingene i det show,
så det sidste kan blive det, jeg betragter som et perfekt show.
KLOKKEN TO
- Okay. På alle skærmene? - Nej, kun dem på siden.
Mit team gør det samme.
Præcis.
Jeg kan sige, at til andet eller tredje show
var vores kamerahold totalt finjusteret,
og alle gjorde, som de skulle.
- Hvad hedder du? - Chuckie.
- Chunky? - Chuckie.
- Du gør det godt. Fantastisk. - Tusind tak.
Det ser utroligt ud. Jeg elsker det.
- Tak. - Tak.
Det ser fantastisk ud nu.
Rome, du er for vild.
Nu ser alt utroligt ud.
Fantastisk.
Min Ray
Du godeste, hvor er det fantastisk!
Jeg er vildt glad!
En haj kom efter mig i mit privatliv.
Jeg forsøgte at løbe væk.
Men jeg var nødt til at se den i øjnene
og tage styringen.
Jeg praler ikke af, hvem jeg er, eller hvad jeg har udrettet.
Jeg siger til folk, at enhver kan gøre det, hvis de tror på sig selv.
I mit livs tidslinje er "Provenza" der, hvor den lille plante groede igen.
Med "Provenza" tror jeg, at Carolina fandt sig selv igen.
Jeg ville udtrykke det.
En verden af kvinder, hvor de støtter hinanden.
De er komfortable i egen krop,
de er glade, selvsikre og rolige, som er sådan, det burde være.
Alle herfra og hele vejen hen
skal hoppe med mig.
En, to...
En, to, tre!
Kom så!
I "Provenza" ville jeg skabe en verden, hvor kvinder er selvforsynende.
Det er ånden i hele Mañana Será Bonito.
Jeg elsker dig, Karol!
Hatte, de damer!
Det er mit flag!
Længe leve bichota!
HAN RINGER OG SIGER, HAN SAVNER MIG
KAROLS BAND
Vi er enormt spændte.
Mange af os spiller på et stadion for første gang
og er på en turné med så mange mennesker.
Ja, første gang.
At spille for så mange... Det er vist 89.000.
Det er skønt at være med.
For hun skriver historie for alle latinamerikanske kvinder.
Jeg tror på feminin energi. Det er min identitet at være sammen med kvinder.
Denne turné giver os en chance for at vise feminin power.
Det inspirerer virkelig kvinderne, der kommer for at se showet.
At kommunikere, at enhver kan gøre det,
er en del af budskabet.
Der er hun!
Jeg er ret sikker på, der er mange migranter til mit show,
blandt mine fans.
Støtten fra det latinamerikanske samfund har åbnet døre for mig.
De var de første, der troede på mig
og lod mig være den, jeg er.
I dag er det en velsignelse.
Uden dem ville jeg ikke have en karriere.
Overhovedet.
Jeg ser hende lide alene Selvom hun benægter
Hun bider sig i læben for at være stærk
Hvor mange timers gråd er nok
Til at forstå, det ikke er kærlighed?
Så held og lykke
Hun vil holde fast og bliver ikke sur
Han giver dig mere kærlighed For ikke at miste dig
Men det er ligegyldigt
Jeg græder ikke mere for dig
I dag vil jeg bede hende forlade dig
Syng det!
Ven, lad den klovn være
Hvis de betalte ham for dine lidelser Ville han allerede være millionær
Fra nu af er han en fjende
Og i dag tager vi ud om nødvendigt
Og vi drikker de 200 drinks Der står i...
Baren!
Og vi går op for at synge 'Tusa' Indtil alt er væk
I aften vil jeg fuldføre min mission
Nemlig at du skal gentage At røvhullet er ham og ikke mig
Mine latino-fans har gjort, at jeg kan rejse verden tynd
og opfylde drømme i hele verden.
Jeg har læst nogle kommentarer, hvor der står:
"Ja, hun fylder spillesteder op. Der er proppet med latinoer."
Så vi latinoer er ikke mennesker?
Karol!
Jeg har lyst til at græde, fordi for mange år siden
sad jeg derhjemme og så artister, som jeg plejede at følge,
og jeg tænkte altid på,
hvordan jeg kunne komme hertil,
og jeg ved, folk kalder mig en tudemarie,
og det er helt fint, men se lige det her.
Jeg ville elske, hvis mit navn var kendt i hele verden,
og jeg drømmer om det og arbejder for det hver dag.
Men ender det med,
jeg er en latinoartist, der kun er berømt blandt latinoer,
vil jeg være stolt.
For de har givet mig noget, jeg aldrig kunne forestille mig.
Nu græder hun igen. Nej!
...og ingen kan benægte
Du fortjener det, skat. Du ved, at folk elsker dig.
- Jeg er virkelig rørt. - Det er vi alle!
Hvor spændende!
Mine venner, vi slog rekorden.
"Det er det største fremmøde til et hovedshow
i dette stadions historie."
Godt gået.
Hvor spændende!
Nej!
Hvor spændende.
- Træk vejret, søde. - Hvor spændende.
Karol!
Den bedste!
Nej, det skal være, som om du ikke tænkte på sangen.
Du siger det som...
Reggaeton gør det freaky, freaky
Og tænder...
Det er bedre.
Reggaeton gør det freaky
- Okay. - Men i din egen stil, ikke?
Før Bichota-turnéen sagde Jess til mig:
"Vi vil have en artist med, der kan åbne turnéen.
Hvem vil du have?"
Og dengang var min yndlingsartist Feid.
Så de kontaktede ham og talte med ham og hans team.
"Fint. Feid åbner turnéen."
Efter hvert show holdt vi fest, hvor folk dansede og twerkede.
Jeg kan huske, at vi engang holdt en Nintendo-turnering.
Og vi var legesyge,
og vi rørte hinandens fødder, og jeg tænkte: "Åh gud."
Vi sagde farvel, og som den flirtende mand fra Medellín, han er,
gav han mig et lille kys, og så forstod jeg alt.
Og pludselig skrev jeg igen sange om kærlighed og lykke.
Skal jeg filme dig?
- Ja! - Filmer du mig?
Jeg havde sagt ja.
- Min kæreste. - Hvor er du smuk.
Skat, jeg ser forfærdelig ud. Jeg ville uploade en story.
Jeg ligner noget der er løgn.
Vi har opbygget et sundt forhold.
Når du har oplevet svære vaner i et forhold, er det svært at glemme dem.
Jeg har ventet her i 20 minutter på den optagelse.
Han var klar.
- Se mit hår. - Hold da op!
Han forstår mig og lytter til mig.
Han er meget tålmodig og familieorienteret.
Jeg havde aldrig set mig selv passe så godt sammen med nogen.
Anden omgang.
Her!
Vi har et godt forhold. Det er sundt og sjovt. Det er bare alt.
Skat, vi er meget stolte af dig.
Og det, han gav mig og tilbød mig,
var den menneskelighed.
Jeg fornemmer, at jeg vil dø ung.
Så jeg er faktisk ikke bange for døden.
Når du dør, falder mange ting fra hinanden,
og du efterlader dig også meget arbejde og ufærdige sager,
der havde et formål.
Så når jeg laver musik,
giver jeg for eksempel Ovy, en af mine producere, en opdatering.
Jeg siger: "Ovy, hvis jeg dør, skal du gøre noget med denne musik
og med disse sange."
Jeg føler stadig, jeg har meget at nå, og at jeg altid presser på.
Derfor gør jeg tingene hurtigere.
Jeg er ikke bange for at dø, men hvordan jeg vil dø.
Ægte Karol G-fans ved, hvor højt jeg elsker Selena Quintanilla.
Gæt, hvem der er her!
Hvordan går det?
Hej, Karol. Hvordan går det?
- Skønt. Hvordan går det? - Fint, tak.
Jeg er nervøs.
SELENAS SØSTER
- Nå? Hvorfor? - Ingen anelse.
For mange unge mennesker var Selena en stjerne, de lyttede til og beundrede.
For andre var hun en rollemodel.
Et ungdommeligt løfte om den succes, som talent kan give.
- Nyd showet. - I lige måde.
Det er virkelig en ære, at du kom.
Jeg er meget nervøs. Jeg siger altid: "Jeg vil ikke græde," for sådan er jeg,
men jeg er meget glad.
FEBRUAR - ASTRODOME
Ingen anden latinoartist havde holdt en verdensomspændende stadionturné.
For 28 år siden have Selena Quintanilla planer om det, men det skete aldrig.
Selena blev dødeligt såret i dag på en Days Inn før middag.
Hun blev hasteopereret, men hun døde en time senere.
Hun var den største i musikverdenen. Alle elskede hende.
Vi kommer til at savne hende.
Tusindvis af personer fra hele landet er her for at ære Selena en sidste gang.
Hvorfor græder du?
På grund af en krise? Fordi du føler dig hjælpeløs?
Fordi du er glad?
Det viser sig, at ligesom jer har jeg også et idol.
Forskellen er,
at jeg ikke får chancen for at møde hende
eller synge sammen med hende eller interagere med hende.
Men jeg kan synge for hende.
Selvom det er længe siden og på trods af fraværet,
er det meget inspirerende, at hun stadig er så nærværende
i så mange menneskers hjerter.
Hendes familie må være meget stolte
over at se, at hun stadig er en legende den dag i dag.
Syng det!
Højere!
Hvor cool!
Far!
Jeg vidste ikke, du var her!
Jeg elsker dig!
- Hvornår kom du? - Jeg gik næsten glip af det.
- Så du det hele? - Ja.
- Smukt. - Du er skør.
- Ja! - Jeg var nødt til at snyde i dag.
Jeg kastede mig ned på gulvet og blev kørt ind i en kørestol.
- Hvad? - Jeg kom hertil med fly.
Jeg vidste, min far ikke ville give op i nogen situation.
Jeg sværger. Jeg missede næsten flyet.
Der var ti afgange.
Godt, det ikke skete. Så du det?
Det hele.
Da vi lettede, virkede alt normalt.
Jeg vendte mig om og så røg.
Og stewardessen gik i panik.
Van Nuys. Det er Gulfstream IV.
Det er en nødsituation. Røg i cockpittet.
Kan du holde højden?
Oplevelsen i flyveren var skræmmende.
Ikke på grund af det, der kunne være sket,
men på grund af dem, der var hos mig i det øjeblik.
Min mor, min far, min søster, mit team.
Og min niece Sofía, som er et år gammel.
Der er 14 sjæle om bord.
Alle på flyveren sagde farvel til nogen i telefonen.
DER ER ET PROBLEM MED FLYVEREN
JEG VED IKKE, HVAD DER VIL SKE, MEN JEG ELSKER DIG MEGET HØJT.
Vi gik alle i panik,
men jeg tror, jeg flippede mest ud.
En forskrækkelse i luften for superstjernen Karol G.
Den colombianske sangerindes privatfly måtte nødlande,
efter cockpittet blev fyldt med røg.
KAROL G'S FLYVER NØDLANDER
Jeg var så traumatiseret.
Ikke på grund af turen, men på grund af min familie.
Se. Hvor imponerende.
Smukt.
Nej.
Hvor cool. Se, de er ved at lette.
I Texas samarbejdede min fond Con Cora om et projekt,
som bragte studerende fra Colombia til NASA.
Tak, hr. Luis.
Er alt vel?
De er meget kloge piger,
men de kommer fra steder, hvor der er få muligheder.
Hej.
Vi ville gøre noget, der inspirerede og motiverede dem.
Ja.
Jeg oplever noget fantastisk.
Jeg føler glæde og stolthed,
fordi Carito giver den her chance til så mange piger,
så mange drømme.
Vi må bare sige til vores venner, at vi mødte Karol G.
- Ja! - Jeg fatter det ikke.
- Jeg dør! - Det er okay.
Min mor blev født ind i en velhavende familie,
men min morfar forlod dem for et andet forhold.
Så de gik fra at være velhavende til at have absolut ingenting,
og de levede i dyb fattigdom.
Hvorfor skal jeg skrive under?
Min mor have mange jobs.
Hun var servitrice, hun arbejdede i butikker...
Alle ledte efter flere job og flere vagter,
fordi de var en familie på seks.
To af dem tog til USA for at tjene til dagen og vejen
for at hjælpe min mormor og min mor.
Min mor blev her på egen hånd sammen med min mormor.
Den proces var meget hård for alle.
Vi havde en svær barndom.
Men vi var også meget tætte.
Selvom alt var meget svært, var min mor en rollemodel.
Jeg oplever mange følelsesladede og vidunderlige øjeblikke.
Og jeg havde aldrig forestillet mig det her, men jeg takker Gud.
- Hvor er det fint, Carito. - Mor, hvor er du sød, men græd ikke.
Derfor gør vi alt det, vi gør.
Græd ikke, mor.
Du er noget særligt, fordi vi er heldigvis personer,
der oplever disse ting og kan gøre de her ting, mor.
Det er derfor, skat. Fordi...
Jeg kunne ikke holde det inde længere.
Jeg ville fortælle dig...
Jeg elsker dig.
- Må Gud velsigne dig, skat. - Nej, må Gud velsigne dig.
Du må ikke græde.
Men hvordan vænner man sig til det? Til de ting, vi oplever?
Når vi tror, at vi har været igennem alt,
sker der andre forbløffende ting.
Så vi vænner os ikke til det.
Men Carito, hvis vi holder op med at blive overraskede,
så forsvinder magien i alt det her.
Og at kunne dele denne lykke med dig...
Gud velsigne dig, skat.
I var kommet med på turnéen fra start, hvis jeg vidste, I ville blive så glade.
Skat, jeg vil fortælle dig, at jeg er så glad og taknemmelig.
Hvor er du sød, mor.
Jeg har rejst verden rundt og mødt søde og specielle mennesker.
Intet kan sammenlignes med dem derhjemme.
Derfor betyder Colombia alt for mig.
Hvordan går det?
Da jeg færdiggjorde USA-turnéen,
sagde jeg: "Jeg skal bringe det her til mit folk, til mit lokalsamfund,
der har været med mig fra start."
For al den kærlighed og støtte, de har vist min musik.
Medellín var der, det begyndte for mig. Det er mit hjem.
Derfor skulle de her optrædener være noget særligt.
Skål, mor!
Hvor?
Min kultur har givet mig alt.
Man kan høre vores tro og traditioner afspejlet i min musik.
Skatter!
Hvad med mig?
Bichota!
Sig mig, er der noget sejere end at være født her i Colombia?
Jeg skrev det her i går, da jeg forlod stadion,
men jeg kunne ikke lægge det op.
Jeg syntes, det var meget følelsesladet og kikset.
Men i dag lagde jeg det op.
"Jeg kan ikke forklare, hvad jeg føler lige nu.
Mit hjem er der, hvor drømmen, begæret og motivationen begyndte,
og hvor vi tog de første skridt.
Min person, måden jeg taler og udtrykker mig på...
Mit colombianske flag er med mig overalt.
Der har været mange nerver og angst de sidste par uger.
Men hver dag de sidste par år, især det seneste år,
har bestået af hård disciplin,
arbejde, engagement og en større indsats, end jeg troede var muligt.
Det er for mig og alle jer
og for at gøre jer stolte og velrepræsenterede."
Jeg vil ikke læse mere.
MEXICO CITY
Hey, Mexico!
Jeg kan ikke tro, vi begynder den latinamerikanske turné
et sted, der føles som mit hjem.
Karol!
Vi gør det her til den mest utrolige aften. Syng det!
Lad os fyre op for festen!
GUATEMALA CITY
En, to, tre!
Hey, London!
LONDON
Det er fantastisk at se, hvor mange I er her i aften.
Jeg ved, mange af jer er i de her lande
for at søge muligheder væk hjemmefra, og I savner jeres familier.
Og det er fantastisk at have chancen
for at give jer alle et lille stykke af jeres hjem i aften.
Tak!
LISSABON
Højere!
Ja!
...med kameraet.
Det er forud for sin tid.
Lad os hælde op.
Se.
Lad os sende et billede til gruppen!
- Blev det sendt? - Lad os se.
Er det dit? Skål.
- Skål for en god indsats i dag. - Jeg lægger det op.
Se lige det maleri, mand!
Hvor pænt!
- Hej, min ven. - Jeg kan ikke tro det!
Hvad er det for en pragtfuld ting?
Hvordan går det?
Jeg kan ikke tro det! Hvordan går det?
Hvordan går det?
Lad os tage et billede.
Estadio Santiago Bernabéu i Madrid i Spanien
blev valgt som stedet, der skulle afslutte turnéen,
som var forbi mange lande
og erobrede hjerterne hos hver og en af hendes fans.
Der kommer i alt 260.000 tilskuere
til sidste stop på hendes store internationale turné.
Hun bliver den første artist med fire udsolgte koncerter i træk
på Santiago Bernabéu.
Hvad bliver der af os uden turnéen?
Jeg har også meget arbejde, men turnéen er min yndlingsdel.
Jeg har masser at lave.
Men turnéen var så fed.
Turnéen er...
Det er det, vi har.
Til hver og en af jer, tusind tak.
Jeg elsker jer.
Jeg kommer til at savne jer.
Og vi gør det for vildt i dag.
Lad os vise alle, hvad vi har skabt.
Hvor talentfulde vi er. Og mest af alt hvor velsignede vi er.
Og udføre den opgave, vi tog imod.
Udfordringen og muligheden for at velsigne mange med vores talent.
Jeg elsker jer!
Lad os gøre det, røvhuller! Det sidste show!
Det sejeste! Kom så!
Jeg er klar til noget nyt.
Det har ikke ladet mig starte et nyt projekt,
for jeg er her stadig.
Karol!
Men jeg tror, at denne turné...
...var som min første kærlighed på mange måder.
Syng det!
Karol!
Af og til tror jeg, jeg har de rette ord for alt, men...
Jeg vil gerne...
...finde ordene, der kan beskrive, hvordan jeg har det som person,
hvordan jeg har det som kvinde,
hvordan jeg har det her foran alle jer.
Og hvis der er noget
smukt,
som dette album gav mig,
var det...
...at lære at elske mig selv
og værdsætte, hvem jeg er,
uanset hvad andre synes om mig.
Og nu kan jeg fortælle jer,
at morgendagen var meget smuk trods alt.
Min morgendag var vidunderlig.
Og jeg dedikerer denne sang til jer af hele mit hjerte.
Hvis du nogensinde tager hjemmefra
Tager jeg dig med til NASA
Jeg vil bede om en raket Og gå direkte hen til dig
Og hvis jeg ikke er der Og der sker dig noget
Så husk, at alt i livet ændrer sig
Og uanset hvad der sker
Lover jeg ikke at skuffe dig
Jeg har det skønt på grund af dig
Selv hvis jeg prøvede Kunne jeg ikke gøre det uden dig
Al min lykke er takket være dig
Og hvis jeg dør Kommer jeg tilbage efter dig
Jeg har det skønt på grund af dig
Selv hvis jeg prøvede Kunne jeg ikke gøre det uden dig
Al min lykke er takket være dig
Og hvis jeg dør, kommer jeg tilbage...
Jeg har det skønt på grund af dig
Selv hvis jeg prøvede Kunne jeg ikke gøre det uden dig
Al min lykke er takket være dig
Og hvis jeg dør, kommer jeg tilbage...
Jeg har det skønt på grund af dig
Selv hvis jeg prøvede Kunne jeg ikke gøre det uden dig
Al min lykke er takket være dig
Og hvis jeg dør, kommer jeg tilbage...
Efter dig
Karol!
KAROL OG HENDES TEAM LÆGGER SIDSTE HÅND
PÅ HENDES TAKKETALE SOM "ÅRETS KVINDE" TIL BILLBOARD WOMAN IN MUSIC.
Jeg ville sige, at når jeg ser tilbage nu
på hele processen, vil jeg ikke ændre noget.
Fordi alt, jeg gik igennem, fra det smukkeste til det mest smertefulde,
har gjort mig til den, jeg er i dag.
Hvis jeg ser tilbage og ser alt, det kostede mig...
Tårer, ofringer og det hele,
så ser jeg ikke smerte, jeg ser en masse muligheder
og alle de hjerter, det har inspireret.
For det fedeste i dag er
at kunne lave et vidnesbyrd om mit liv, der kan inspirere mange.
Kom herover!
Jeg er her for at overrække
Billboard Woman of the Year-prisen
til la bichota, Karol G!
Bichota!
Jeg vil begynde med at fortælle jer,
at i årevis, virkelig mange år,
var jeg meget skuffet over det fatum, at jeg var en kvinde.
Jeg blev mødt af mange afslag
og mange tabte muligheder,
så jeg undrede mig over, hvorfor jeg ikke blev født som mand
for at kunne udtrykke al kærligheden og passionen, jeg havde for musik.
Jeg troede på den historie i lang tid.
Jeg fandt ud af, at hvis mit miljø ikke ændrede sig,
måtte jeg ændre mig.
Og jeg ville gøre det.
Jeg ville ikke lade min kvindelighed være en hindring eller definere mine evner.
Det skulle være min styrke og min drivkraft.
Du må aldrig give en anden person autoriteten
til at styre dine beslutninger
og sige, om det, du gør, er godt eller dårligt,
eller om det er noget værd.
Ingen kan sætte en værdi på dig som person,
som kvinde eller en professionel.
Det er dig, der arbejder for det,
der sveder for det, opnår det og gør dig fortjent til det.
Hver gang jeg hørte "nej",
fandt jeg den nødvendige styrke til at sige, at jeg kunne gøre det.
Og i mit hoved ændrede jeg "En kvinde kan ikke gøre det"
til "Se, hvordan denne kvinde gør det."
"Se, hvordan en kvinde gør det."
KAROL G'S TURNÉ "MAÑANA SERÁ BONITO" SOLGTE OVER TO MILLIONER BILLETTER
TIL 65 KONCERTER I 23 LANDE
OG BLEV DEN TURNÉ MED STØRST FREMMØDE OG INDTJENING
FOR EN LATINAMERIKANSK ARTIST NOGENSINDE.
Tekster af: Niels M. R. Jensen